Gaap, nog 'n 'regse komplot' – praag.co.za — 20 jaar jonk!
Die hof in Bloemfontein het Maandag gehoor dat die ANC-leierskap om die lewe gebring sou word.
'n Polisiebeampte wat die groep "geïnfiltreer" het – mnr A – het in die Vrystaatse hooggeregshof getuig hoe 'n groep "regses" beplan het om die land onregeerbaar te maak deur aanvalle op lughawens, stasies en olie-raffinaderye uit te voer.
Dit sou gebeur nadat president Jacob Zuma en sy kabinet vermoor is.
Hy het getuig dat die beskuldigdes, Johan Prinsloo en Mark Trollip, wapens gereël het om die sluipmoorde mee uit te voer. Hulle ontken skuld.
Hy het gesê een van die beskuldigdes in die beweerde komplot, Martin Keevy, het gesê dat iets gedoen moet word, en dat 'n "aanval [ by Mangaung ] die Boerevolk sou laat opstaan, wat sou volg."
Keevy, 49, is onbevoeg verklaar om verhoor te word in Oktober , en is tot 'n pasiënt van die Staatspresident verklaar.
Dié bewerings is gehoor in die verhoor van Johan Prinsloo, 50, aangekla van verraad en terrorisme.
Sapa, wat klaarblyklik slaafs een of ander anti-Afrikaneragenda dien, het dadelik berig dat die "Boerevolk" 'n los versamelnaam vir "regse Afrikaners is op soek na 'n onafhanklike tuisland in die ou Transvaal en die Oranje-Vrystaat Republieke" in 'n poging om etniese Afrikaners te stigmatiseer.
Die polisiebeampte wat onder dekking was, het voorgegee dat ontevrede voormalige weermaglui die "regse saak" ondersteun, wat hoogs onwaarskynlik is aangesien oud-Weermaglede voorheen saam met swart troepe gedien het en só 'n plan ewe lagwekkend as enige konserwatiewe Afrikaner sal vind.
Skrywer Karin RoodtGepubliseer op 28 Januarie 2014 Kategorieë Hoofartikels, MeningsSleutelwoord ANC, Boerevolk, Mangaung, Meneer A, regse komplot